b"\n_START_ARTICLE_\nCord\xc3\xb3 d'oraci\xc3\xb3\n_START_PARAGRAPH_\nUn cord\xc3\xb3 d'oraci\xc3\xb3 (en grec: \xce\xba\xce\xbf\xce\xbc\xcf\x80\xce\xbf\xcf\x83\xce\xba\xce\xbf\xce\xaf\xce\xbd\xce\xb9, komboskini; en rus: \xd1\x87\xd1\x91\xd1\x82\xd0\xba\xd0\xb8, chotki (terme m\xc3\xa9s com\xc3\xba) o \xd0\xb2\xd0\xb5\xd1\x80\xd0\xb2\xd0\xb8\xd1\x86\xd0\xb0, vervitsa (traducci\xc3\xb3 literal); en \xc3\xa0rab: \xd9\x85\xd8\xb3\xd8\xa8\xd8\xad\xd8\xa9, misba\xe1\xb8\xa5a; en roman\xc3\xa8s: metanii / metanier; en serbi: \xd0\xb1\xd1\x80\xd0\xbe\xd1\x98\xd0\xb0\xd0\xbd\xd0\xb8\xd1\x86\xd0\xb0 / brojanica, broyanitsa; en b\xc3\xbalgar: \xd0\xb1\xd1\x80\xd0\xbe\xd0\xb5\xd0\xbd\xd0\xb8\xd1\x86\xd0\xb0 - broyenitsa; en copte: \xe2\xb2\x99\xe2\xb2\x89\xe2\xb2\x95\xe2\xb2\xa9\xe2\xb2\xa7\xe2\xb2\x81\xe2\xb2\xa3\xe2\xb2\x93\xe2\xb2\x81, mequetaria/mequtaria) \xc3\xa9s un lla\xc3\xa7, generalment de llana o seda, format per nusos complexos entrella\xc3\xa7ats. Els cordons d'oraci\xc3\xb3 formen part de les pr\xc3\xa0ctiques religioses principalment dels monjos i monges cristians orientals i ortodoxos, per\xc3\xb2 no exclusivament, que els fan servir per comptar el nombre de cops que hom ha resat la Preg\xc3\xa0ria de Jes\xc3\xbas o, ocasionalment, altres preg\xc3\xa0ries. Un cord\xc3\xb3 d'oraci\xc3\xb3 t\xc3\xadpic t\xc3\xa9 trenta-tres nusos, que representen els trenta tres anys de vida de Jesucrist. Les Esgl\xc3\xa9sies ortodoxes orientals tamb\xc3\xa9 fan servir el cord\xc3\xb3 d'oraci\xc3\xb3, on es coneix pel seu nom en copte."